POSTUPAK NABAVE ZA SUBJEKTE KOJI NISU OBVEZNICI ZAKONA O JAVNOJ NABAVI (NOJN)

**POZIV NA DOSTAVU PONUDA**

Naziv nabave:

**Izrada softverskog rješenja**

Naziv projekta:

**Informatizacija poslovnih procesa poduzeća POSLOVNI TURIZAM - PA d.o.o**

Poziv:

**Poboljšanje konkurentnosti i učinkovitosti MSP-a kroz**

**informacijske i komunikacijske tehnologije (IKT) – 2**

Referentna oznaka poziva: **KK.03.2.1.19**

Zagreb, ožujak 2020. god.

SADRŽAJ

[1. OPĆI PODACI 4](#_Toc34229458)

[1.1. Podaci o Naručitelju (NOJN): 4](#_Toc34229459)

[1.2. Podaci o osobi zaduženoj za komunikaciju s ponuditeljima: 4](#_Toc34229460)

[1.3. Nabava se provodi temeljem: 4](#_Toc34229461)

[1.4. Popis gospodarskih subjekata s kojima je Naručitelj u sukobu interesa 4](#_Toc34229462)

[1.5. Vrsta postupka nabave: 4](#_Toc34229463)

[1.6. Vrsta ugovora o nabavi: 4](#_Toc34229464)

[1.7. Procjenjeni iznos nabave: 4](#_Toc34229465)

[1.8. Početak postupka nabave 4](#_Toc34229466)

[2. PODACI O PREDMETU NABAVE 5](#_Toc34229467)

[2.1. Opis predmeta nabave 5](#_Toc34229468)

[2.2. Opis i oznaka grupa predmeta nabave: 5](#_Toc34229469)

[2.3. Količina predmeta nabave 5](#_Toc34229470)

[2.4. Tehničke specifikacije/opis poslova 5](#_Toc34229471)

[2.5. Mjesto isporuke predmeta nabave: 5](#_Toc34229472)

[2.6. Rok isporuke/izvršenja predmeta nabave: 5](#_Toc34229473)

[3. OBAVEZNI RAZLOZI ISKLJUČENJA PONUDITELJA 6](#_Toc34229474)

[4. PONUDA 6](#_Toc34229475)

[4.1. Sadržaj ponude: 6](#_Toc34229476)

[4.2. Način izrade ponude 7](#_Toc34229477)

[4.3. Način određivanja cijene ponude 7](#_Toc34229478)

[4.4. Kriterij za odabir ponude 7](#_Toc34229479)

[4.5. Jezik i pismo ponude 9](#_Toc34229480)

[4.6. Rok valjanosti ponude 9](#_Toc34229481)

[5. OSTALE ODREDBE 9](#_Toc34229482)

[5.1. Jamstva 9](#_Toc34229483)

[5.2. Datum, vrijeme i mjesto dostave ponude 11](#_Toc34229484)

[5.3. Način dostave ponude 11](#_Toc34229485)

[5.4. Pregled i ocjena ponuda 12](#_Toc34229486)

[5.5. Pojašnjenje i upotpunjavanje 12](#_Toc34229487)

[5.6. Odluka o odabiru ili poništenju 13](#_Toc34229488)

[5.7. Rok, način i uvjeti plaćanja: 14](#_Toc34229489)

**PRILOG 1 –** Ponudbeni list

**PRILOG 2 –** Izjava o nepostojanju razloga isključenja

**PRILOG 3 –** Izjava o dostavi jamstva za uredno ispunjenje ugovora

**PRILOG 4 –** Izjava o dostavi jamstva za otklanjanje nedostataka u jamstvenom roku

**PRILOG 5 –** Tehničke specifikacije/Opis poslova

**PRILOG 6 –** Troškovnik

# OPĆI PODACI

# Podaci o Naručitelju (NOJN):

Naziv naručitelja: POSLOVNI TURIZAM – PUTNIČKA AGENCIJA d.o.o. za usluge

Sjedište: Lopatinečka 19, 10 000 Zagreb, Hrvatska

OIB: 02251825863

Telefon: +385 1 6413 555

Internet adresa: [www.rinatravel.com](http://www.rinatravel.com)

# Podaci o osobi zaduženoj za komunikaciju s ponuditeljima:

Kontakt osoba naručitelja: Marin Rinčić

Telefon: +385 91 751 6307

Elektronička pošta: marin.rincic@gmail.com

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: marin.rincic@gmail.com

# Nabava se provodi temeljem:

Priloga 4. Postupci nabave za osobe koje nisu obveznici Zakona o javnoj nabavi Poziva „POBOLJŠANJE KONKURENTNOSTI I UČINKOVITOSTI MSP-a KROZ INFORMACIJSKE I KOMUNIKACIJSKE TEHNOLOGIJE (IKT) - 2“ (referentni broj poziva KK.03.2.1.19).

Stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje najmanje objavu Poziva na dostavu ponude na internetskoj stranici [www.strukturnifondovi.hr](http://www.strukturnifondovi.hr) .

# Popis gospodarskih subjekata s kojima je Naručitelj u sukobu interesa

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

# Vrsta postupka nabave:

Postupak s objavljivanjem Poziva na dostavu ponuda (Otvoreni postupak – javno nadmetanje)

# Vrsta ugovora o nabavi:

Ugovor o nabavi usluga.

# Procjenjeni iznos nabave:

880.000,00 kn

# Početak postupka nabave

Postupak nabave započinje objavljivanjem Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr)

Datum objave poziva na dostavu ponude je 11.03.2020.

# PODACI O PREDMETU NABAVE

# Opis predmeta nabave

Predmet nabave je:

**Izrada softverskog rješenja**

Predmet nabave je softver koji će unaprijediti poslovanje tvrtke Naručitelja kroz razvijanje 2 modula proizvoda i mobilnu aplikaciju za jedan od modula: kongresni modul za organizaciju i provođenje kongresa (uključujući i mobilnu aplikaciju) te  modul za alotmane za upravljanje inventarom i raspoloživosti resursa.

Također, u softversko rješenje integrirat će se različiti servisi (e-mail, računovodstveni) te će se provesti instalacija i konfiguracija softverskog rješenja i edukacija zaposlenika o njegovom korištenju.

Detaljnije specifikacije predmeta nabave dane su u **Prilogu 5\_Tehničke specifikacije/Opis poslova.**

Količina predmeta nabave dana je u **Prilogu 6\_Troškovnik.**

# Opis i oznaka grupa predmeta nabave:

Predmet nabave nije podijeljen na grupe nabave.

# Količina predmeta nabave

Količina predmeta nabave je definirana u troškovniku koji je sastani dio Poziva na dostavu ponuda (**Prilog 6**). Stavke troškovnika ne smiju se mijenjati.

# Tehničke specifikacije/opis poslova

Tehničke specifikacije/opis poslova predmeta nabave definirane su u **Prilogu 5\_Tehničke specifikacije/Opis poslova** koji je sastavni dio Poziva na dostavu ponuda.

Za sve proizvođače, tipove proizvoda, standarde ili norme koji su navedeni u tehničkim specifikacijama/opisu poslova primjenjuje se „ili jednakovrijedno“.

# Mjesto isporuke predmeta nabave:

Lopatinečka 19, 10 000 Zagreb, Hrvatska

# Rok isporuke/izvršenja predmeta nabave:

Odabrani ponuditelj obvezuje se isporučiti/izvršiti predmet nabave u maksimalnom roku od 240 dana od potpisa ugovora.

# OBAVEZNI RAZLOZI ISKLJUČENJA PONUDITELJA

Gospodarski subjekt biti će isključen iz postupka ukoliko:

* je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima
* nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.
* je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.
* je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
* je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način

Nepostojanje razloga za isključenje iz točke 3. ove Dokumentacije za nadmetanje ponuditelj će dokazati potpisanom izjavom koju dostavlja s ponudom (**Prilog 2**).

NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točki 3., a koje izdaju nadležna tijela. Ako ponuditelj u roku od 5 dana ne dostavi sve tražene izvornike ili ovjerene preslike dokumenata i/ili nedokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu te izvršiti ponovo rangiranje pristiglih ponuda.

# PONUDA

# Sadržaj ponude:

* Popunjeni ponudbeni list (**Prilog 1**)
* Izjava o nepostojanju razloga isključenja (**Prilog 2)** - izjavom ponuditelj dokazuje da ne postoje razlozi isključenja iz točke 3. Dokumentacije za nadmetanje)
* Izjava o dostavi jamstva za uredno ispunjenje ugovora (**Prilog 3**)
* Izjava o dostavi jamstva za otklanjanje nedostataka u jamstvenom roku (**Prilog 4**)
* Popunjene Tehničke specifikacije/Opis poslova (**Prilog 5**)
* Popunjeni Troškovnik (**Prilog 6**)
* Jamstvo za ozbiljnost ponude (bankarska garancija u originalu ili dokaz o uplaćenom novčanom pologu sredstava na račun Naručitelja)

# Način izrade ponude

Ponuditelj predaje ponudu u izvorniku koja sadrži dokumentaciju složenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć.

Nije dopušteno nuđenje alternativnih ponuda.

Ponuda mora biti izrađena u papirnatom obliku, otisnuta ili pisana neizbrisivom tintom. Pri izradi ponude, ponuditelj se mora pridržavati zahtjeva i uvjeta iz Poziva na dostavu ponuda. Ponuditelj ne smije mijenjati i nadopunjavati tekst Poziva na dostavu ponuda.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom Ponuditelja.

# Način određivanja cijene ponude

* Cijena ponude je nepromjenjiva za vrijeme trajanja ugovora.
* Cijene u ponudi moraju biti iskazane u kunama (HRK) ili eurima (EUR).
* Cijena se iskazuje brojkama.
* U cijenu su uračunati svi troškovi i popusti.
* Potrebno je navesti jedinične cijene za svaku pojedinu stavku ponudbenog troškovnika i ukupnu cijenu bez poreza na dodanu vrijednost (PDV-a).
* Cijenu ponude iskazati na ponudbenom listu i to: bez PDV-a, iznos PDV-a i ukupna cijena s PDV-om, zaokruženu na dvije decimale.
* Ukoliko ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno ili se upisuje 0.

# Kriterij za odabir ponude

Kriterij za odabir ponude je ekonomski najpovoljnija ponuda (najbolji omjer cijene i kvalitete).

Ako dvije ili više valjanih ponuda budu jednako rangirane prema kriteriju za odabir ponude, Naručitelj de odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Pri odabiru najpovoljnijeg Ponuditelja Naručitelj će koristiti sljedeće pod-kriterije:

a) Cijena (maksimalno 40 bodova) - relativni značaj 40%

b) Rok isporuke predmeta nabave (maksimalno 30 bodova) – relativni značaj 30%

c) Rok pružanja tehničke podrške (maksimalno 15 bodova) - relativni značaj 15%

d) Jamstveni rok (maksimalno 15 bodova) – relativni značaj 15%

Metodologija ocjene ponuda koju će Naručitelj primijeniti je sljedeća:

a) Cijena (maksimalno 40 bodova)

Ponudi s najnižom cijenom (Cmin) dodjeljuje se maksimalnih 40 bodova.

Bodovi (Bp) za pojedinačnu ponudu (Cp) računaju se uz primjenu sljedeće formule, uz zaokruživanje rezultata na dvije decimale:

Bp = Cmin/Cp x 40

Bp = broj bodova koji je ponuda dobila za ponuđenu cijenu bez PDV-a

Cmin = najniža cijena ponuđena u postupku nabave

Cp = cijena ponude koja je predmet ocjene

b) Rok isporuke predmeta nabave (maksimalno 30 bodova)

Maksimalni rok isporuke predmeta nabave je 240 dana od potpisa Ugovora. Radi ranijeg plasiranja proizvoda na tržište raniji rok isporuke predmeta nabave biti će predmet bodovanja.

Rok isporuke podrazumijeva cjelokupnu isporuku svih stavki troškovnika (**Prilog 6**) te će biti evidentiran potpisivanjem Zapisnika. Rok isporuke predmeta nabave se naznačuje u Ponudbenom listu (**Prilog 1**) na za to predviđenom mjestu u danima.

Ponudi s najkraćim ponuđenim rokom isporuke dodjeljuje se maksimalnih 30 bodova.

Bodovi za pojedinačnu ponudu računaju se uz primjenu sljedeće formule, uz zaokruživanje rezultata na dvije decimale:

RI=RImin/RIp x 30

RI - broj bodova koju je ponuda dobila za ponuđeni rok isporuke

RImin - najkraći ponuđeni rok isporuke

RIp – rok isporuke ponude koja je predmet ocjene

c) Rok pružanja tehničke podrške (maksimalno 15 bodova)

Pod vremenom roka pružanja tehničke podrške smatra se ukupno vrijeme potrebno za vraćanje sustava koji je predmet ugovora u potpunu funkcionalnost (vrijeme potrebno za otklanjanje softverskih bugova, zastoja pri radu softvera te ostalih nepravilnosti u sustavu). Rok pružanja tehničke podrške naznačuje se na Ponudbenom listu (**Prilog 1**) na za to predviđenom mjestu u satima. Ponudi s ponuđenim najkraćim rokom odaziva na servisnu intervenciju dodjeljuje se maksimalnih 15 bodova.

T=Tmin/Tp x 15

T - broj bodova koji je dodijeljen ponuditelju za rok pružanja tehničke podrške

Tmin - najkraće ponuđeni rok pružanja tehničke podrške

Tp – rok pružanja tehničke podrške u ponudi koja se ocjenjuje

d) Jamstveni rok (maksimalno 15 bodova)

Ponuditelj trajanje jamstvenog roka izražava u mjesecima na način da naznači broj mjeseci u Ponudbenom listu (**Prilog 1**) na za to predviđenom mjestu. Jamstvom se smatra jamstvo za otklanjanje nedostataka u sustavu (softverskih bugova i ostalih nedostataka) koji nastaju nakon primopredaje predmeta nabave, a koji se javljaju na sustavu koji je predmet ugovora. Jamstveni rok započinje potpisivanjem Zapisnika o primopredaji.

Ponudi s najdužim jamstvenim rokom dodjeljuje se maksimalnih 15 bodova. Bodovi za pojedinačnu ponudu računaju se uz primjenu sljedeće formule, uz zaokruživanje rezultata na dvije decimale:

JR = JRp/JRmax x 15

JR = broj bodova koji je ponuda dobila za ponuđeni jamstveni rok

JRmax = najduži jamstveni rok ponuđen u postupku nabave

JRp = jamstveni rok ponude koja je predmet ocjene

Minimalno trajanje jamstvenog roka koje ponuditelj može ponuditi je 6 mjeseci.

# Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko je bilo koji dokument ponuditelja, izdan na stranom jeziku ponuditelj ga mora dostaviti zajedno s prijevodom na hrvatski jezik. U slučaju ne ispunjenja navedenog uvjeta, Naručitelj zadržava pravo isključivanja Ponuditelja iz postupka.

# Rok valjanosti ponude

Rok valjanosti ponude je najmanje 60 dana od isteka roka za dostavu ponuda.

# OSTALE ODREDBE

# Jamstva

Sljedeća jamstva se traže od ponuditelja:

* **Jamstvo za ozbiljnost ponude:**

**Bankarska garancija**

Ponuditelj je obvezan u ponudi dostaviti jamstvo za ozbiljnost ponude u obliku bankarske garancije. Kao jamstvo za ozbiljnost ponude ponuditelj je obvezan uz ponudu priložiti bankarsku garanciju s klauzulom „plativo na prvi pisani poziv korisnika garancije“ i „bez prava prigovora“.

Iznos jamstva: 2% ponuđene cijene bez poreza na dodanu vrijednost

Trajanje jamstva za ozbiljnost ponude: najmanje do roka valjanosti ponude.

Bankarska garancija se daje u originalu.

U ponudi se mora dostaviti dokaz o jamstvu za ozbiljnost ponude (bankovna garancija) i nedostatak takva dokaza je neotklonjiv nedostatak ponude.

Naručitelj će vratiti Bankarsku garanciju Ponuditelju u roku od 5 dana nakon potpisa ugovora s odabranim Ponuditeljem.

Ili

**Novčani polog**

Novčani polog kao jamstvo: Ponuditelj umjesto traženog jamstva može dati novčani polog u traženom iznosu (2% ponuđene cijene bez poreza na dodanu vrijednost) uplatom na račun naručitelja

IBAN: HR6823600001501653624, te pri uplati upisati podatke;

- NAZIV I SJEDIŠTE PONUDITELJA,

- MODEL PLAĆANJA: HR00,

- POZIV NA BROJ: osobni identifikacijski broj OIB ponuditelja,

- OPIS PLAĆANJA: Navesti vrstu jamstva (za ozbiljnost ponude) i predmet nabave.

Naručitelj će vratiti novčani polog Ponuditelju u roku od 5 dana nakon potpisa ugovora s odabranim ponuditeljem.

U svojoj ponudi Ponuditelj daje dokaz o uplati novčanog pologa na bankovni račun Naručitelja i nedostatak takva dokaza je neotklonjiv nedostatak ponude.

Naručitelj je ovlašten naplatiti jamstvo za ozbiljnost ponude ukoliko ponuditelj:

- odustane od svoje ponude u roku njezine valjanosti,

- dostavi neistinite podatke,

- ne dostavi izvornike ili ovjerene preslike ukoliko isti budu od njega zatraženi,

- odbije potpisati ugovor,

- ne dostavi jamstvo za uredno ispunjenje ugovora.

* **Jamstvo za uredno ispunjenje ugovora:**

Odabrani ponuditelj s kojim će biti sklopljen Ugovor dužan je dostaviti **jamstvo za uredno ispunjenje ugovora** za slučaj povrede ugovornih obveza. Navedeno jamstvo odabrani ponuditelj dužan je dostaviti u roku od 10 (deset) dana od dana potpisa ugovora.

Jamstvo za uredno ispunjenje ugovora o javnoj nabavi podnosi se u obliku bjanco zadužnice u iznosu od 10% vrijednosti ugovora bez poreza na dodanu vrijednost. Kao dokaz da će jamstvo biti dostavljeno ponuditelj popunjava Izjavu (**Prilog 3**).

Zadužnica će biti vraćena Ponuditelju u roku 10 (deset) dana nakon ispunjenja svih ugovornih obveza.

* **Jamstvo za otklanjanje nedostataka u jamstvenom roku:**

Odabrani ponuditelj se obvezuje dostaviti bjanco zadužnicu za otklanjanje nedostataka u jamstvenom roku najkasnije 10 dana po potpisanom primopredajnom zapisniku u iznosu od 10% vrijednosti ugovora bez poreza na dodanu vrijednost. Kao dokaz da će jamstvo biti dostavljeno ponuditelj popunjava Izjavu (**Prilog 4**).

Jamstvo za otklanjanje nedostataka u jamstvenom roku će se naplatiti u slučaju da odabrani ponuditelj u jamstvenom roku ne ispuni obvezu otklanjanja nedostataka koje ima po osnovi jamstva.

Naručitelj će odabranom ponuditelju vratiti jamstvo za otklanjanje nedostataka u jamstvenom roku najkasnije u roku od 5 (pet) radnih dana po završetku jamstvenog roka.

# Datum, vrijeme i mjesto dostave ponude

Ponuda mora biti zaprimljena od strane Naručitelja, na adresi iz točke 1.1. ove Dokumentacije, najkasnije do **20/03/2020. u 12:00** sati po lokalnom vremenu.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude naručitelj mu je obvezan o tome izdati potvrdu.

Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

# Način dostave ponude

Ponude se predaju neposredno naručitelju ili putem pošte preporučenom pošiljkom na adresu naručitelja, u zatvorenoj omotnici na kojoj je naziv i adresa naručitelja i naziv i adresa ponuditelja.

Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuditelj snosi rizik gubitka ili nepravovremenog dostavljanja ponude.

Na omotnici treba navesti adresu:

**POSLOVNI TURIZAM – PUTNIČKA AGENCIJA D.O.O.**

**Lopatinečka 19,**

**10 000 Zagreb, Hrvatska**

**„Izrada softverskog rješenja“**

**NE OTVARAJ – PONUDA ZA NADMETANJE**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ako omotnica nije zatvorena, zapečaćena i označena kako je navedeno naručitelj ne snosi nikakvu odgovornost ako se ponuda prerano otvori.

# Pregled i ocjena ponuda

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda.

U postupku pregleda i ocjene ponuda Naručitelj vrši:

- provjeru formalne sukladnosti

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir

# Pojašnjenje i upotpunjavanje

Ako se podaci ili dokumentacija koju je trebao podnijeti ponuditelj čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

# Odluka o odabiru ili poništenju

Naručitelj (NOJN) je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u Pozivu na dostavu ponuda,
* ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti,
* ponudu ponuditelja koji nije dokazao uvjete kvalifikacije u skladu s Pozivom na dostavu ponuda,
* ponudu koja nije cjelovita tj. ne sadrži sve elemente navedene u članku 4.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovom Pozivu na dostavu ponuda nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Pozivu na dostavu ponuda,
* ponudu za koju ponuditelj nije pisanim putem prihvatio ispravak računske pogreške,
* ponudu koja sadrži štetne odredbe.

NOJN donosi odluku o odabiru najbolje ponude u roku 20 dana koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

NOJN će poništiti postupak nabave ako :

- nije pristigla niti jedna prijava ili ponuda;

- nije zaprimio niti jednu valjanu prijavu ili ponudu

NOJN može poništiti postupak nabave ako:

* je cijena ponude veća od osiguranih sredstava za nabavu;
* se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava (primjerice, projekt nije odobren).

 U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

Istodobno s Odlukom o odabiru ili Odlukom o poništenju Naručitelj će zasebno dostaviti zasebno svakom pojedinom:

* neuspješnom ponuditelju: obavijest o razlozima za njegovo isključenje ili odbijanje njegove ponude;
* ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

# Rok, način i uvjeti plaćanja:

Plaćanje će se vršiti u mjesečnim ratama sukladno izvršenom poslu najkasnije 60 dana nakon izdanog računa.